Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: (IV. 3.) FM rendeletben és a 15/1998. (IV. 3.) FM rendeletben, illetve a vonatkozó szabványokban meghatározott
Paragraph Index: 688

(1) Az adott termékpályán a miniszter által elismert terméktanács igazolt tagjai, a vetőmagtermesztésre és szaporítóanyag előállításra használt szántóföldi, zöldség, dísznövény és gyógynövény, valamint az engedélyes faiskolai (szőlő, gyümölcs, dísznövény, komló, spárga és cikória) terület — megyei növényegészségügyi és talajvédelmi állomások által végzett, alkalmas minősítésű — szántóföldi és faiskolai növényegészségügyi vizsgálatok díjának, valamint a hazai termesztésű, alkalmasnak minősített vetőmag és szaporítóanyag növényegészségügyi vizsgálatok díjának, a kiadott számlán szereplő, ÁFA-t nem tartalmazó összegének ötven százaléka erejéig támogatást vehetnek igénybe. A támogatás feltétele, hogy a vetőmagtermesztésre és szaporítóanyag előállításra használt területet a megyei növényegészségügyi és talajvédelmi állomások által meghatározott határidőig az állomásoknak bejelentsék.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes